विधानसभा प्रभारियों की नियुक्ति
अलवर | आमआदमी पार्टी ने प्रदेश में आगामी विधानसभा चुनाव लड़ने की तैयारी शुरू कर दी है। पार्टी ने जिले की सभी 11 विधानसभाओं में प्रभारियों की नियुक्ति कर दी है। इससे पहले 3 मार्च को जयपुर में हुए कार्यकर्ता सम्मेलन में राजस्थान के सह प्रभारी नितिन त्यागी ने सभी विधानसभा प्रभारियों की नियुक्त के लिए प्रदेश प्रभारी मनीष सिसोदिया को नाम दिए थे। इनमें तिजारा के लिए महेंद्र मीणा, किशनगढ़बास के लिए सुबेदीन खां, मुंडावर के लिए कमला मीणा, बहरोड़ में रामगोपाल यादव, बानसूर में महेंद्र यादव तथा थानागाजी में शीतल को प्रभारी नियुक्त किया है। इसके अलावा अलवर ग्रामीण में वीरेंद्र विद्रोही, अलवर शहर में रितेश खंडेलवाल, रामगढ़ में दीपक मिश्रा, राजगढ़-लक्ष्मणगढ़ में देवेंद्र साहू कठूमर में लखन सिंह को प्रभारी बनाया है।
hin_Deva hin_Deva